16.5.2014 Jurnalul Oficial al Uniunii Europene L 145/43 DECIZIA DE PUNERE ÎN APLICARE A COMISIEI din 14 mai 2014 de acordare a recunoaşterii UE Registrului Naval Croat în conformitate cu Regulamentul (CE) nr. 391/2009 al Parlamentului European și al Consiliului privind normele și standardele comune pentru organizațiile cu rol de inspecție şi control al navelor [notificată cu numărul C(2014) 3014] (Text cu relevanță pentru SEE) (2014/281/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 391/2009 al Parlamentului European și al Consiliului din 23 aprilie 2009 privind normele şi standardele comune pentru organizațiile cu rol de inspecție şi control al navelor ('), în special articolul 4 alineatul (1), Având în vedere scrisorile din 23 iulie 2010 şi 25 februarie 2014 ale autorităților croate, prin care se solicită Comisiei acordarea recunoaşterii UE Registrului Naval Croat (denumit în continuare „RNC”), întrucât: (1) În conformitate cu articolul 3 alineatul (1) din Regulamentul (CE) nr. 391/2009, statele membre care doresc să acorde o autorizație unei organizații care nu este încă recunoscută prezintă o cerere de recunoaştere Comisiei. (2) La 23 iulie 2010, Republica Croația a furnizat informații şi dovezi conform cărora RNC respectă cerințele Regula- mentului (CE) nr. 391/2009. Ținând seama de faptul că procesul de recunoaștere poate necesita o perioadă mai lungă de timp după înaintarea cererii şi că, din momentul aderării și până la finalizarea procesului, guvernul croat nu ar fi îndreptățit să delege sarcini legale către RNC, Comisia a demarat etapele pregătitoare de evaluare a RNC înainte ca Croația să devină stat membru al Uniunii. (3) La 25 februarie 2014, Croația și-a reiterat cererea adresată Comisiei de a acorda RNC recunoaştere UE, după aderarea Croației la Uniune. (4) Comisia, asistată de Agenţia Europeană pentru Siguranță Maritimă, a verificat dacă RNC îndeplineşte toate crite- riile minime stabilite în anexa I la Regulamentul (CE) nr. 391/2009. (5) Evaluarea s-a bazat pe examinarea documentelor prezentate de autoritățile croate, precum şi pe rezultatele inspec- țiilor birourilor RNC efectuate de experții Agenţiei Europene pentru Siguranţă Maritimă, două în octombrie 2011 şi una în octombrie 2013, pentru a verifica implementarea acțiunilor de remediere întreprinse de RNC ca răspuns la deficiențele identificate de Comisie în cursul evaluării. (6) RNC a implementat măsuri corective corespunzătoare și suficiente în toate cazurile în care au fost identificate deficiențe. RNC a cooperat efectiv pe parcursul procesului de evaluare, demonstrându-și în mod proactiv capaci- tatea de a-și ameliora organizarea și procedurile. (7)  Implementarea unei serii de acţiuni de remediere se află încă în curs de desfăşurare și va fi monitorizată, în parti- cular deschiderea unei sucursale în Shanghai, China. Acest lucru nu pune însă sub semnul întrebării calitatea globală a sistemelor și a mecanismelor de control ale organizației. (8)  De asemenea, Comisia a verificat dacă RNC a luat măsuri pentru a respecta dispozițiile articolului 8 alineatul (4) şi ale articolelor 9, 10 şi 11 din Regulamentul (CE) nr. 391/2009. () J0L131,28.5.2009,p. 11.